Nasi dagang

Nasi dagang () merupakan hidangan tempatan istimewa yang berasal dari Malaysia. Hidangan ini sememangnya terkenal di sekitar pantai timur Semenanjung Malaysia, khususnya di Terengganu dan Kelantan sejauh pesisir Kedah , Pahang dan Johor, namun ia juga boleh didapati di rantau selatan Thailand (merangkumi Pattani, Yala dan Narathiwat) serta di Kepulauan Riau seperti (Tanjung Pinang , Natuna  dan Anambas di Indonesia).

Jenis
Nasi dagang Kelantan
Nasi dagang Kelantan bewarna perang kerana menggunakan campuran beras 'beras dagang' yang dikukus beberapa kali dan diarung bersama santan, bawang merah, halia, halba dan sedikit garam. Nasi dagang Kelantan biasanya dihidangkan bersama dengan gulai tradisi masyarakat Kelantan seperti gulai ikan "ayo" (tongkol), telur rebus, gulai udang, gulai ketam dan sebagainya. Nasi dagang Kelantan juga akan diletakkan "sambal" ikan dan kelapa goreng yang akan digaul bersama nasi dagang ("sambal" yang sama untuk nasi kerabu).

Nasi dagang Terengganu 
Nasi dagang Terengganu dihidangkan dengan kuah nasi dagang yang dimasak dengan menggunakan rempah khas (berlainan dengan rempah kari biasa). Ikan yang digunakan biasanya ikan aya hitam (ikan tongkol) saiz besar yang dipotong=potong. Selain itu acar timun juga disediakan.

Nasi dagang dikatakan dikenali sedemikian kerana, hanya mempunyai satu lauk (tanpa acar timunnya). Mudah, bagaikan mereka yang dalam perdagangan tanpa penyediaan lauk-pauk yang banyak.

Nasi dagang Kepulauan Riau dan Anambas
Nasi dagang yang dimasak dalam Kepulauan Riau diperisakan dengan santan kelapa sebelum dikukus; ia disajikan dengan ikan tongkol, ikan bilis, ikan tamban, telur ayam, dengan sambal. Dan dibungkus dengan daun pisang.

Hidangan lain-lain 
Di Johor dan sesetengah daerah di Pahang seperti Raub, Pekan, Temerloh dan Kuantan, terdapat juga versi-versi nasi dagang yang menggunakan kuah laksa sebagai kuah pilihan.

Nasi dagang juga terdapat di wilayah-Wilayah Yala, Pattani dan Narathiwat di Thailand.

Rujukan

Pautan luar
  Cara pemyediaan nasi dagang Terengganu. 
  - Nasi dagang. 
  Rempah Nasi Dagang Terengganu.
  Senarai Kedai Nasi Dagang Terengganu.
  Nasi Dagang Terengganu Asli

Kategori:Masakan Malaysia
Kategori:Masakan Indonesia
Kategori:Masakan Thailand
Kategori:Warisan Kebangsaan Objek Warisan Tidak Ketara